הלגה וייס

הלגה וייס (בצ'כית: Helga Hošková-Weissová, וגם Helga Weiss; נולדה ב-10 בנובמבר 1929, פראג) היא אמנית יהודייה-צ'כית וניצולת שואה. היא ידועה בציוריה המתארים את החיים בטרזין וביומנה, שראה אור ב-2013.

== קורות חיים ==
הלגה וייס נולדה ברובע ליבן בפראג למשפחה יהודית מתבוללת. אמה אירנה פוקסובה הייתה תופרת, ואביה, אוטו וייס, עבד בבנק הממלכתי בפראג. ב-10 בדצמבר 1941<ref name=":0"></ref> גורשו הלגה והוריה לגטו טרזין.<ref>From page of Jewish Museum, Prague: accessed 17 Feb 2013</ref><ref name="tele">London Daily Telegraph, 16 Feb 2013, review section, pg 4.</ref> הם היו מופרדים במגוריהם, אך הצליחו להתראות ולהחליף פתקים בחשאי.<ref name="tele" /> ההערכה היא ש-15,000 ילדים מתחת גיל 16 גורשו לטרזין. פחות מ-100 מילדי טרזין שגורשו לאושוויץ שרדו.

=== החיים בטרזין ===
בטרזין השתמשה הלגה ביכולות הציור והרישום שלה. היא כתבה יומן שכלל תמונות מחייה בגטו, יומן ששרד את המלחמה.<ref></ref> אביה אמר לה בדצמבר 1941, "ציירי מה שאת רואה", וכך עשתה. היא הוחזקה ב"בית הנערה" בחדר עשרים וארבע. רישומיה הם עדות לחיי היומיום של היהודים בטרזין.

=== גירוש לאושוויץ ===
באוקטובר 1944, בגיל 15, גורשו הלגה ואמה לאושוויץ. בסלקציה שכנעה הלגה את יוזף מנגלה שהיא מבוגרת מספיק כדי לעבוד, בטענה שהיא בת 18, ושרדה את הסלקציה.<ref name="tele" /> היא אף טענה שאמה צעירה מכפי שהייתה באמת, מה שהציל את חיי אמה. לאחר עשרה ימים הועברה מאושוויץ לפרייברג ליד דרזדן,<ref>From page of Jewish Museum, Prague: 
 accessed 17 Feb 2013</ref> מחנה עזר של מחנה העבודה פלוסנבירג. לאחר מכן הוצאה לצעדת מוות בת 16 יום למחנה מאוטהאוזן.<ref></ref> שם שוחררה ב-5 במאי 1945 על ידי צבא ארצות הברית.

=== לאחר המלחמה ===
לאחר סיום מלחמת העולם השנייה שבה הלגה לפראג ולמדה באקדמיה לאמנויות יפות. מ-1950 למדה אצל האמן הצ'כי אמיל פילה.<ref name="autogenerated3"></ref><ref name="autogenerated1"></ref> היא עבדה כאמנית והקימה משפחה. לאחר מהפכת הקטיפה בנובמבר 1989, הציגה את יצירתה בפראג ובמקומות אחרים באירופה.<ref name="jewishmuseum">From page of Jewish Museum, Prague: 

 accessed 17 Feb 2013</ref>

בשנת 2009 התראיינה לעמותה בשם Post Bellum (לאחר המלחמה) עבור פרויקט סיפורי המאה ה-20 של עמותה זו. היא שבה להתגורר בדירה בה נולדה וממנה גורשה ב-1944.

== פרסים וכבוד ==
בשנת 1993 הוענק לה תואר דוקטור לשם כבוד על ידי מכללת מסצ'וסטס לאמנות ועיצוב בבוסטון על הישגי חייה. בשנת 2009 הוענקה לה מדליית יוזף לבקה (Josef Hlávka). באוקטובר 2009 העניק לה ואצלב קלאוס את מדליית ההצטיינות.<ref></ref>

== פרסומים ==
* יומנה של הלגה: סיפור חייה של נערה צעירה במחנה ריכוז - תיאור חוויותיה לפני השואה ובמהלכה, פורסם על ידי WW Norton & Company ב-22 באפריל 2013.<ref name="autogenerated2"></ref><ref name="guardian.co.uk"></ref><ref>Amazon listing</ref>
* [https://simania.co.il/bookdetails.php?item_id=901902 וירא אלהים כי רע] - ספר בהוצאת יד ושם מאת אוטו וייס, אביה של הלגה, וציורים של הלגה שאותם ציירה בעודה ילדה בגטו. לתרגום העברי נוספה הקדמה מאת רות בונדי.

== קישורים חיצוניים ==

* [http://books.wwnorton.com/books/Helgas-Diary/ יומנה של הלגה: נערה צעירה על החיים במחנה ריכוז] - מידע על הספר
* [https://medium.com/real-life-stories/28e722508f19 "הגעה לאושוויץ, 4 באוקטובר 1944"] - קטע מיומנה של הלגה
* 

== הערות שוליים ==

קטגוריה:סופרים יהודים צ'כים
קטגוריה:סופרות צ'כיות
קטגוריה:אמנים יהודים צ'כים
קטגוריה:השואה באמנות
קטגוריה:ניצולות השואה
קטגוריה:צ'כים שנולדו ב-1929
קטגוריה:ילידות 1929
קטגוריה:אסירים בגטו טרזיינשטט